Jack Fjeldstad

Jack Fjeldstad (1915–2000) var en norsk skuespiller og sceneinstruktør.

Hans innsats i rollen som Jan Baalsrud i Ni liv førte blant annet til at filmen ble nominert til Oscar. Filmen er to ganger kåret til beste norske film, i 1991 av det norske kinopublikummet og i 2005 av fagjuryen under Bergen Internasjonale Filmfestival.

 Bakgrunn og virke 
Jack Fjeldstad debuterte som skuespiller i 1939 som «Trygve» i Ansikt til ansikt av Arne Skouen på Søilen Teater. I 1941 debuterte han på filmlerretet som kelner i Den forsvundne pølsemaker. Denne filmen har fått betegnelsen «Norges største lattersuksess». Fjeldstad vekslet i det meste av karrieren mellom teateret og filmen. Han hadde et langt yrkesliv ved Nationaltheatret, og han var også tilknyttet Det norske teatret. Der fikk han Kritikerprisen for tittelrollen i Harold Pinters Vaktmesteren.

Jack Fjeldstad var den første teatersjef ved Hålogaland teater, men han trakk seg etter knapt ett år da det ikke var mulig å drive teater uten organisasjon og skuespillere. Han har også vært ansatt ved Folketeateret, Carl Johan Teatret og Stavanger Teater. Han ble utnevnt til ridder av 1. klasse av St. Olavs Orden i 1985 for sin innsats for norsk scenekunst og kulturliv. Han ble hedret med en spesiell ærespris under Amanda-utdelingen i 1987.

Han var gift med Inger Sofie Berg (født 1926), og er far til skuespilleren Kjersti Fjeldstad (født 1952).Jack Fjeldstad i Norsk biografisk leksikon.

 Filmografi 
 1936 – Lenkene brytes – Jan Heien
 1938 – Det drønner gjennom dalen – Streikebryter
 1939 – Gryr i Norden
 1941 – Den forsvundne pølsemaker – En kelner
 1942 – Jeg drepte! – Bagge, doktor
 1949 – Gategutter – Styggen
 1951 – Alt dette - og Island også – En mann
 1952 – Andrine og Kjell
 1953 – Selkvinnen
 1957 – Ni liv – Jan Baalsrud (nominert til Oscar-prisen)
 1960 – Det store varpet – Jon
 1965 – Lianbron – Eigil Thomsen 
 1966 – Skrift i sne – Journalisten
 1972 – Fleksnes Fataliteter – Hr. Lie
 1979 – Arven
 1987 – Etter Rubicon
 1989 – Kamilla og tyven II – Herr Ording
 1991 – Kvitebjørn kong Valemon
 1993 – Gull og grønne skoger

 Jack Fjeldstads roller ved Nationaltheatret 
 1939 – Driftekaren – Paal
 1950 – Leirplassen – Toten
 1950 – Karusell – En Hovmester
 1960 – Den som vil seire – Petros, Partisanoffiser
 1960 – Gull og grønne skoger – Ivan Petrovitsj Vosmibratov
 1961 – Erasmus Montanus – Jeppe Berg, Erasmus' Far
 1961 – Reisen til Julestjernen – Julemannen
 1962 – Mannen fra igår – Frode Henriksen
 1962 – Svart Mandag – Cates

 Diskografi 
 Harmoni: Polarskibet Fram (1967)
 Colargol: Jeg er bjørnen Colargol (1974)
 Jahn Teigen & Herodes Falsk: Teigen synger Falsk (1975)
 Colargol: I Eventyrskogen og på Nordpolen (1975)
 Veslemøy Solberg, Anne-Marie Giørtz & Kaia Huuse: Jenter fra Jante – Tonesatte dikt av Aksel Sandemose'' (1999)

 Referanser 

 Litteratur 


 Eksterne lenker 



Kategori:Norske skuespillere
Kategori:Amandakomiteens Ærespris
Kategori:Riddere av 1. klasse av St. Olavs Orden
Kategori:Personer fra Oslo
Kategori:Amandaprisen 1987